АҞӘА, абҵара 22 - Sputnik, Асмаҭ Ҵәыџьԥҳа. Аԥсны амца дырцәонаҵы аверталиоти аҳаирплани 266-нтә ишьҭыԥрааит, амца зкыз аҭыԥқәа 1736 тонна аӡы рықәырҭәеит иҳәеит апресс-конференциаҟны Аԥсны АҶА аминистр Лев Кәыҵниа.
"Урыстәыла Аҭагылазаашьа ҷыдақәа рминистрра ахадара ҭабуп ҳәа расҳәарц сҭахуп иҳарҭаз ацхырааразы. Аҭагылазаашьа акыр иуадаҩын. Ари аҩыза абылра ҳақәымшәацызт. Ус шакәызгьы зегьы ирласны еиҿкаан", - иҳәоит аминистр.
Абҵара 10 рзы игәаҭан амца раԥхьатәи ахыҵхырҭақәа. Ахатәы мчқәа разымхаразы Урыстәыла АҶА ахь аҳәара ҟаҵан ацхырааразы.
Иаашьҭын авертолиот Ми-8, аҳаирплан-амфибиа Бе-200.
Урыстәылеи Аԥсни рымцарцәаҩцәа реицхыраарала абҵара 21 рзы амца иахьабалак ирцәан.
Иара убас шәаԥхьар ҟалоит: